 Yethula Konke Ukukhathazeka Kwakho KuJehova1 Phetro 5:17 IsifundoBALA KU Acholi Afrikaans Albanian American Sign Language Amharic Arabic Argentinean Sign Language Armenian Armenian West Australian Sign Language Aymara Azerbaijani Azerbaijani Cyrillic Bashkir Bassa Cameroon Bengali Bicol Boulou Brazilian Sign Language British Sign Language Bulgarian Catalan Cebuano Chichewa Chilean Sign Language Chinese Cantonese Traditional Chinese Mandarin Simplified Chinese Mandarin Traditional Chinese Sign Language Chitonga Chitonga Malawi Chitumbuka Chiyao Chuvash Cibemba Cinyanja Colombian Sign Language Croatian Czech Czech Sign Language Dangme Danish Digor Dutch Ecuadorian Sign Language Efik English Estonian Ewe Fijian Finnish Finnish Sign Language Fon French French Sign Language Ga Georgian German German Sign Language Greek Guarani Gujarati Gun Hausa Hebrew Hiligaynon Hindi Hungarian Hungarian Sign Language Ibanag Icelandic Igbo Iloko Indonesian Indonesian Sign Language IsiMixe seNorth Central Isoko Italian Italian Sign Language Japanese Japanese Sign Language Jula Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Kisonge Kongo Korean Kurdish Kurmanji Caucasus Kurdish Kurmanji Cyrillic Kwangali Kwanyama Lamba Latvian Lhukonzo Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mexican Sign Language Mingrelian Mongolian Moore Myanmar Ndebele Ndebele Zimbabwe Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento Curaçao Paraguayan Sign Language Persian Peruvian Sign Language Pidgin Cameroon Polish Polish Sign Language Portuguese Portuguese Sign Language Punjabi Quechua Bolivia Romanian Runyankore Russian Russian Sign Language Samoan Sango Sepedi Serbian Serbian Roman Sesotho Lesotho Setswana Shona Sidama Silozi Sinhala Slovak Slovenian Solomon Islands Pidgin South African Sign Language Spanish Spanish Sign Language Sranantongo Swahili Swahili Congo Swati Swedish Tagalog Taiwanese Sign Language Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Turkish Turkmen Tuvaluan Twi Tzotzil Ukrainian Ulimi Lwezandla LwaseKorea Ulimi lwezandla lwase-India Urdu Urhobo Uruund Uzbek Venda Venezuelan Sign Language Vietnamese Waray-Waray Welsh Wolaita Xhosa Yoruba Zande Zapotec Isthmus Zimbabwe Sign Language Zulu ulimi lwezandla lwase-AngolaYethulani kuJehova konke ukukhathazeka kwenu ngoba yena uyalikhathalela.1 PHET. 5:7.ILizwi likaNkulunkulu lingasinceda njani ukuthi singakhathazeki kakhulu?Singenzani ukuze sithole ukuthula kukaNkulunkulu?Ukungena imihlangano kungakunceda njani ukuthi ulwisane lokukhathazeka?1, 2. a Kungani kungamelanga simangale nxa sihlaselwa yikukhathazeka? Khangela umfanekiso osekuqaliseni. b Sizaxoxa ngani esihlokweni lesi?IMPILO inzima! USathane uDeveli laye uthukuthele njalo uyazulazula njengesilwane esibhongayo sidinga esingamudla. 1 Phet. 5:8; Isam. 12:17 Ngakho kasimangali nxa sibona izinceku zikaNkulunkulu lamuhla zihlaselwa yikukhathazeka. Lasendulo zazisiba lokukhathazeka kwezinye izikhathi. Ngokwesibonelo iBhayibhili lisitshela ukuthi iNkosi uDavida layo yayike ikhathazeke kakhulu. Hubo. 13:2 Kanti njalo umphostoli uPhawuli laye wayekhathazeka ngamabandla wonke. 2 Khor. 11:28 Manje kumele senzeni nxa sesikhulelwa yikukhathazeka?2 UBaba wethu olothando kazange agoqe izandla nje ngesikhathi abantu bakhe endulo bethwele nzima ngenxa yokukhathazeka. Wabasiza njalo yikho afuna ukusenzela khona lathi lamuhla nxa sihlutshwa yikukhathazeka. IBhayibhili lithi: Yethulani kuye konke ukukhathazeka kwenu ngoba yena uyalikhathalela. 1 Phet. 5:7 Singakwenza njani lokhu? Kasixoxeni ngezindlela ezine ezingasisiza endabeni le. 1 Ukuthandaza kuJehova, 2 ukubala iLizwi lakhe lokucabangisisa ngalo, 3 ukucela ukuthi asinike umoya wakhe ongcwele, 4 ukuxoxela umuntu omthembayo lokho okukukhathazayo. Nxa sixoxa ngezinto lezi ezine zama ukubona ukuthi zikunceda njani wena ngokwakho.YETHULA IZISWELO ZAKHO KUJEHOVA3. Ungazethula njani iziswelo zakho kuJehova?3 Inyathelo lokuqala okumele ulithathe nxa ukhathazekile yikuthandaza kuJehova. Yikho nxa usuphakathi kwesimo esibangela ukuthi ungahlaliseki kumbe ukhathazeke, khuluma loYihlo osezulwini umtshele konke okusenhliziyweni yakho. Umhubi uDavida wancenga uJehova wathi: Lalela umthandazo wami, O Nkulunkulu. Waphinda wathi: Yethula iziswelo zakho kuJehova yena uzakusekela. Hubo. 55:1, 22 Lanxa ungabe usuwenze konke ongakwenza ukuze ulungise uhlupho olalo, ukuthandaza kuJehova kungakusiza ngendlela obungayicabangeli. Umthandazo ungakunceda njani nxa usukhulelwa yikunqineka lokungahlaliseki?Hubo. 94:18, 19.4. Kungani kuqakathekile ukuthi uthandaze nxa ukhathazekile?4 Bala uFiliphi 4:6, 7. UJehova usiphendula njani nxa siqhubeka sithandaza kuye simtshela okusezinhliziyweni zethu? Uyasinika ukuthula okusinceda ukuthi sihlaliseke ezingqondweni lasezinhliziyweni. Abanengi bangavuma ukuthi lokhu kwake kwenzakala kubo. Kulokuthi bahlale bethwele imikhono ekhanda ngenxa yokukhathazeka, uNkulunkulu wabanceda ukuthi bathole ukuthula okudlula ukuqedisisa konke. Lawe angakunika ukuthula kwakhe njalo kungakunceda ukuthi unqobe loba yibuphi ubunzima obungakwehlela. Ngakho sethembe isithembiso sikaJehova esithi: Ungakhathazeki, ngoba nginguNkulunkulu wakho. Ngizakuqinisa, ngikusize.Isaya. 41:10.UKUTHULA OKUVELA ELIZWINI LIKANKULUNKULU5. ILizwi likaNkulunkulu lingakunceda njani nxa ukhathazekile?5 Okwesibili okungakunceda ukuthi uhlaliseke nxa ukhathazekile yikubala iBhayibhili lokucabangisisa ngalokho okubalayo. Kungani kuqakathekile ukwenza lokhu? IBhayibhili lilamacebo angakunceda ukuthi ungakhathazeki kakhulu njalo wenelise ukulwisana lakho nxa kuthe kwakwehlela. Ungalithathi lula iLizwi likaNkulunkulu, lingakusiza njalo likududuze ngoba lilamazwi avela kuMdali wethu olenhlakanipho emangalisayo. Ukuzinika isikhathi sokunakana ngemicabango kaJehova eseBhayibhilini lokuzama ukubona ukuthi ungawasebenzisa njani amacebo akulo kuzakuqinisa kakhulu. UJehova waveza ukuthi ukubala iLizwi lakhe kungakwenza uqine ube lesibindi, ungethuki njalo ungalahli ithemba.Josh. 1:7-9.6. Amazwi kaJesu angakunceda njani nxa ukhathazekile?6 ELizwini likaNkulunkulu sithola amazwi kaJesu aduduzayo. Indlela ayefundisa ngayo yayibaduduza sibili abantu abanengi njalo lamazwi ayewasebenzisa ayebavuselela. Abantu abanengi babemthanda ngoba wayeqinisa abadabukileyo lababuthakathaka njalo eduduza labadanileyo. Bala uMathewu 11:28-30. Wazimisela ukunceda abalandeli bakhe ukuthi basondele kuJehova, ebasiza nxa bekhathazekile njalo ebaphathisa langezinye izinto ababezidinga empilweni. Mak. 6:30-32 Lathi lamuhla uJesu uzasisekela ngenxa yokuthi wakwenza lokhu kubaphostoli bakhe. Kodwa akudingi ukuthi abe seceleni kwethu ukuze asisize. Khumbula ukuthi useyiNkosi ezulwini njalo ulokhu elesihawu kubalandeli bakhe. Yikho nxa ukhathazekile, qiniseka ukuthi uyenelisa ukukusiza ngesikhathi esiyiso. UJesu uzimisele sibili ukukunceda ukuthi ulwisane lokukhathazeka lokukunika ithemba kanye lesibindi.Heb. 2:17, 18; 4:16.UMOYA ONGCWELE USINCEDA UKUTHI SIBE LOBUNTU OBUHLE7. Uzancedakala njani nxa ungathandaza kuNkulunkulu ucela umoya wakhe ongcwele?7 UJesu wathi uYise osezulwini uyabanika umoya ongcwele labo abawucelayo. Luk. 11:10-13 Le yindlela yesithathu ezakunceda ukuthi unqobe ukukhathazeka. Njani? Amandla kaNkulunkulu amakhulukazi azakunceda ukuthi ube lezithelo zomoya ezizakwenza ube lobuntu obuhle. Bala uGalathiya 5:22, 23; Kol. 3:10 Nxa ungaqhubeka ulwela ukuba lezithelo zomoya uzakuba lobudlelwano obuhle labanye. Kuzakusiza lokuthi ubalekele izimo ezingabangela ukuthi ukhathazeke. Ake sibone ukuthi izithelo zomoya zingakunceda njani?8-12. Ukuba lezithelo zomoya ongcwele kungakunceda njani ukuthi ulwisane lokukhathazeka?8 Uthando, ukuthokoza lokuthula. Nxa ungazama ngamandla wonke ukuhlalisana kuhle labanye ngeke ukhathazeke. Kuliqiniso yini lokhu? Ye kuliqiniso ngoba nxa ulothando lobuzalwane, ulomusa njalo uhlonipha abanye akungeke kube lezingxabano phakathi kwenu ezingacina zibangela ukuthi ukhathazeke.Rom. 12:10.9 Ukubekezela, umusa lokulunga. IBhayibhili lisikhuthaza ukuthi sibe lomusa lozwelo omunye komunye, sithethelelane. Efe. 4:32 Ukulalela iseluleko lesi kuzakwenza ube lobudlelwano obuhle labanye njalo ubalekele izimo ezingabangela ukuthi ukhathazeke. Kanti njalo kuba lula ukuthi nxa kungaba lokhophe phakathi kwakho labanye lilungisise leyongxabano ngokuthula.10 Ukholo. Ezinye izinto ezibangela ukukhathazeka lamuhla yikufuna imali lenotho. Zaga. 18:11 Singakubalekela njani ukukhathazeka ngezinto lezi? Kumele silandele iseluleko somphostoli uPhawuli sokuthi sisuthiseke ngalokho esilakho. Ukuba lokholo oluqinileyo kuzasenza sithembe ukuthi uJehova uzasisekela ngakho konke esikudingayo. UPhawuli waphinda wabhala amazwi la: Ngoba uNkulunkulu wathi, Kangisoze ngilitshiye; kangisoze ngilidele. Ngakho siyatsho ngethemba sithi, INkosi ingumsizi wami; kangiyikwesaba. Umuntu angenzani kimi na?Heb. 13:5, 6.11 Ubumnene lokuzithiba. Kuqakathekile kakhulu ukuba lezimpawu lezi. Kuzakusiza ukuthi ubalekele izenzo ezingabangela ukuthi ukhathazeke lokuthi ususe inzondo, lokuthukuthela, lolaka, lokuxabana lesinyeyo.Efe. 4:31.12 Ukuzehlisa kuyadingakala ukuze senelise ukuzithoba ngaphansi kwesandla sikaNkulunkulu esilamandla njalo sethule kuye konke ukukhathazeka kwethu. 1 Phet. 5:6, 7 Nxa singazehlisa sivume ukuhamba ngokuzithoba loNkulunkulu, uzasondela kithi njalo asisekele. Mik. 6:8 Ukwazi ukuthi zikhona izinto eziphezu kwamandla ethu kuzasinceda ukuthi singakhulelwa yikukhathazeka ngoba siyabe sithembele kuNkulunkulu.LINGAZIHLUPHI13. UJesu wayesitshoni lapho esithi lingazihluphi?13 KuMathewu 6:34 bala, sithola iseluleko esiqakathekileyo esatshiwo nguJesu esithi, Lingazihluphi loba lingakhathazeki. Kungakhanya kunzima ukusisebenzisa iseluleko lesi. Kodwa wayevele esitshoni uJesu? Wayengatsho ukuthi inceku kaNkulunkulu kayisoze ikhathazeke loba nini. Khumbula ukuthi uDavida loPhawuli batsho amazwi ayetshengisa ukuthi babekhathazeka kwezinye izikhathi. Ngakho uJesu wayesiza abalandeli bakhe ukuthi bangaphonguzihlupha kumbe bakhathazeke kakhulu ngoba ukwenza njalo akululungisi uhlupho. Waveza ukuthi usuku ngalunye lulenhlupho zalo, yikho akumelanga amaKhristu angezelele ezinye inhlupho ngokuzikhathaza ngezinto ezadlulayo loba ezingakenzakali. Ukusebenzisa iseluleko sikaJesu kungakusiza njani ukuthi ungakhathazeki kakhulu?Ezinye Izindlela Zokulwisana LokukhathazekaFaka izinto eziqakathekileyo kuqala.UFILIPHI 1:10, 11, NWVuma ukuthi kulezinto ongeke wenelise ukuzenza.UMTSHUMAYELI 7:16Woba lesikhathi sokuphumula nsuku zonke.UMATHEWU 14:23Buka indalo kaJehova.IHUBO 104:24, 25Hlala ungumuntu ojabulayo.Woba lesikhathi sokuqeqetsha umzimba.Woba lesikhathi eseneleyo sokulala.UMTSHUMAYELI 4:6, NW14. Ungalwisana njani lokukhathazeka okubangelwa yizinto owaziphambanisa kudala?14 Okunye ukukhathazeka kungabangelwa yizinto esingabe saziphambanisa kudala. Okwenzakalayo yikuthi umuntu uyabe ezisola kakhulu ngokuthile akwenzayo lanxa sekwadlula iminyaka eminengi. Kwezinye izikhathi iNkosi uDavida layo yayikhulelwa yikukhathazeka ngenxa yamaphutha ayo, yaze yathi: Ukona kwami sekungisinda. Yaphinda yathi: Ngiyabubula ngobuhlungu benhliziyo. Hubo. 38:3, 4, 8, 18 Kuyini okwakumele uDavida akwenze esimeni esinjalo? Watshengisa ukuhlakanipha, wathembela kuJehova ukuthi uzakuba lesihawu kuye futhi amthethelele. Wakhuluma amazwi atshengisa ukuthi wayeqiniseka ngakho lokhu wathi: Ubusisiwe lowo oziphambeko zakhe zithethelelwe.Bala iHubo 32:1-3, 5.15. a Kungani kungamelanga sizikhathaze ngezinto ezenzakalayo ekuphileni kwethu khathesi? b Kuyini ongakwenza ukuze ulwisane lokukhathazeka? Khangela ibhokisi elithi Ezinye Izindlela Zokulwisana Lokukhathazeka.15 Kwezinye izikhathi singakhathazeka ngezinto eziyabe zisenzakala ekuphileni kwethu. Ngokwesibonelo uDavida wabhala iHubo 55 ngesikhathi ezingelwa yizitha zakhe ubusuku lemini. Hubo. 55:2-5 Lanxa kunjalo uDavida kazange avumele okwakusenzakala ngalesosikhathi kumkhathaze kakhulu aze ehluleke ukuthembela kuJehova. Wathandaza kokuphela kuJehova embikela izinhlupho zakhe njalo kazange alibale ukuthi laye kwakumele enze okuthile ukuze alwisane lobunzima ayephakathi kwabo. 2 Sam. 15:30-34 Lawe yenza njengoDavida. Kulokuthi uvumele ukukhathazeka kukuthwalise amagabha avuzayo, thandaza kuJehova njalo udinge lezindlela ongalwisana ngazo lohlupho okulo.16. Okutshiwo libizo likaNkulunkulu kungaluqinisa njani ukholo lwakho?16 Okunye okubangela ukukhathazeka yikucabanga ngezinhlupho ezingabakhona kwelizayo. Kodwa akumelanga sikhathazeke kakhulu ngezinto ezingakenzakali. Ngenxa yani? Ngoba izikhathi ezinengi lokho esiyabe sicabanga ukuthi kuzasehlela kusuke kungabi njalo. Kanti njalo kumele sikhumbule ukuthi akulalutho olungehlula uNkulunkulu. Phela ibizo lakhe litsho ukuthi,Wenza Ukuthi Kube Khona. Eks. 3:14 Lokho okutshiwo libizo likaNkulunkulu kusenza sibe leqiniso lokuthi uzakwenza konke asithembise khona. Ngakho qiniseka ukuthi uzabanika umvuzo bonke abathembekileyo kuye njalo uzabasiza ukuthi bangakhathazeki ngezinto zakudala loba ezenzakala khathesi kumbe abacabanga ukuthi zizabehlela kwelizayo.KHULUMA LOMUNTU OMTHEMBAYO17, 18. Ukukhuluma lomuntu omthembayo kungakunceda njani ukuthi ulwisane lokukhathazeka?17 Indlela yesine engakunceda ukuthi umelane lokukhathazeka yikuxoxa lomuntu omthembayo. Ungakhuluma lomuntu otshade laye, umngane wakho loba umdala webandla ukuze bakusize ukuthi uluzwisise ngcono uhlupho ongabe ukulo. IBhayibhili lithi: Inhliziyo ekhathazekileyo iyamcakisa umuntu, kodwa ilizwi elilomusa liyamthokozisa. Zaga. 12:25 Ukutshela umuntu omthembayo konke okusenhliziyweni yakho kuzakwenza ukukhathazeka kwakho kube nganeno. Phela amaqhinga ayehluleka uma kungelazeluleko, kodwa ayaphumelela ngabeluleki abanengi.Zaga. 15:22.18 UJehova usebenzisa lemihlangano yebandla eyenziwa maviki wonke ukuze asisize ukuthi silwisane lokukhathazeka. Emihlanganweni le kulapho esithola khona abantu abasithandayo futhi abazimiseleyo ukusikhuthaza. Heb. 10:24, 25 Ukukhuthazana labanye kuzakunceda ukuthi uhlale uqinile ekukhonzeni njalo wenelise ukulwisana lokukhathazeka.Rom. 1:12.UKUHLALA ULOBUHLOBO OBUHLE LOJEHOVA KUZAKUQINISA19. Kungani ungaba leqiniso lokuthi ukuba lobuhlobo obuseduze loNkulunkulu kungakunceda ukuthi ulwisane lokukhathazeka?19 Omunye umzalwane ongumdala eCanada wakubona ukuthi kuyanceda sibili ukwethula kuJehova konke ukukhathazeka ongabe ulakho. Umsebenzi wakhe wokuba ngumbalisi umthwalise nzima njalo ulohlupho lokukhathazeka kakhulu. Manje kuyini okumnceda ukuthi alwisane lobunzima lobu? Uthi: Ukuqinisa ubuhlobo bami loJehova yikho okungisiza ukuthi ngenelise ukulwisana lobunzima engiphakathi kwabo. Abangane bami kanye labafowethu labodadewethu bayangisekela kakhulu. Umkami laye angimfihleli lutho, ngiyamtshela indlela engizizwa ngayo. Abadala kanye lombonisi wesiqinti bangisiza kakhulu ukuthi ngikwazi lokho okumele ngikwenze ngohlupho lwami. Kanti njalo ngahamba ngayabonana lodokotela, ngasengihlela kutsha isikhathi sami ukuze ngibe lesikhathi sokuphumula lesokuqeqetsha umzimba. Kancane kancane ngaqalisa ukuzizwa ngikhululeka ebunzimeni lobu. Nxa kungaba lesimo esiphezu kwamandla ami ngiyathandaza kuJehova ngimtshele.20. a Singalwisana njani lokukhathazeka? b Sizaxoxa ngani esihlokweni esilandelayo?20 Ngamafitshane singathi sifundeni esihlokweni lesi? Sifunde ngezindlela ezitshiyeneyo ezingasinceda ukuthi silwisane lokukhathazeka ezigoqela ukuthandaza kuNkulunkulu, ukubala iLizwi lakhe lokucabangisisa ngalo, ukucela umoya wakhe ongcwele, ukukhuluma lomuntu omthembayo kanye lokungena imihlangano yebandla. Esihlokweni esilandelayo sizaxoxa ngokuthi ithemba lokuthola umvuzo lisiqinisa njani.Heb. 11:6. 